Jubilejne Budyske žonopowe tydźenje so bliža
Budyšin (SN/JK). K lětušim jubilejnym dźesatym žonopowym tydźenjam, kotrež so wot 18. awgusta do 13. septembra wotměja, čakaja na lubowarjow Budyskeje speciality wosebite překwapjenki. Na kóždy pad budźe to wótra naležnosć, hdyž prezentuje wobdźělenych 17 hosćencow a wobchodow tójšto nowych žonopowych kreacijow. Mjez druhim budźetej to žonopowa torta, kotruž poskići Bänsec pjekarnja na Mužakowskej dróze k zahajenju, a žonopowy cocktail No. 10 z bary O´Conners. W poskitku budu wězo zaso žonopowy lód a wšelake dalše ze žonopom zhotowjene jědźe a napoje. Pječa dožiwi tež ćopła poliwka ze žonopowych kórkow swoju premjeru.
Nowosć k jubilejnym tydźenjam je, zo přewozmje zapósłanc Sakskeho krajneho sejma Marko Šiman (CDU), kmótřistwo za kulinariski wjeršk sprjewineho města. Na zahajenskim dnju, 18. awgusta prezentuja organizatorojo tež nowu žonopowu družinu – aronijowy žonop.
slv_Latn szl_Latn bos_Latn